O‘zbekistonda dollarning rasmiy kursi qatorasiga uchinchi kun pastladi

Markaziy bank 19-avgustdan xorijiy valyutalarning o‘zbek so‘miga nisbatan yangi qiymatini belgiladi.

Unga ko‘ra, dollarning rasmiy kursi 8,31 so‘mga pastlab, 10 644 so‘mni tashkil qildi. Yevro 69,39 so‘mga pastlab, 12 470,51 so‘m bo‘ldi.

Bundan avval dollarning rasmiy kursi 7,69 so‘mga pastlab, 10 652,31 so‘mni tashkil qilgandi. Mamlakatda ushbu valyuta kursi to‘rt kunlik ko‘tarilishdan so‘ng ketma-ket uchinchi kun pastladi. O‘zbekistondagi ayrim tijorat banklarida esa 16-avgust kuni dollar kursi birinchi marta 10 735 so‘mga qadar ko‘tarilgandi.